MGPjr 2005

Melodi Grand Prix Junior 2005, offisielt MGPjr 2005, var den fjerde utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 28. mai 2005, og ti sanger deltok. Vinneren ble Malin med sangen «Sommer og skolefri». Hun representerte Norge i Junior Eurovision Song Contest i belgiske Hasselt. Der ble hun nummer 3 av 16 deltakere, det beste norske resultatet i konkurransen noen gang.

Deltakere

NRK fikk inn nærmere 600 bidrag til konkurransen, og en jury plukket ut ti av dem til å delta i finalen i Oslo lørdag 28. mai 2005. Blant deltakerne var tre band, to duoer og fem soloartister. Det var et mangfold av sjangere, blant annet ska, hiphop, ballader og pop. Temaene var også mange, vennskap, mobbing og kjærlighet.

Programlederne var Nadia Hasnaoui og Stian Barsnes-Simonsen. Jorun Stiansen og Wig Wam sto for pauseunderholdningen.

Først ble alle sangene framført før tv-seerne stemte fram fire av dem til superfinalen. Der ble de fire sangene framført på nytt, før seerne stemte om igjen. Den klare vinneren ble ni år gamle Malin og «Sommer og skolefri». 

 Resultat 
Første runde
 Nr.  Tittel  Artist Fullt navn Status  1  «Dans, data og dumle»  4 You Kristin Eilifsen, Silje Tvedte, Gina H. Bjørnerud og Lusie Eid Superfinale 2  «Hiphop selvbiografi»  Lil'P Peder Losnegård Ute 3  «Kjendiser»  Charlie Charlotte Tepstad Carlsen Ute 4  «Står i regnet»  Karoline Karoline Wendelborg Ute 5  «Bygda mi»  Maskerte barn André Børresen og Christian Rese Ute 6  «Det e teit»  Rikke og Malin Rikke Reinholdtsen og Malin J. Nordahl Ute7 «Skola e en slum»  New Justice Trym Snustad, Kenneth Sollihaug, Magnus Teigseth Morken, Jonas Sørgård, Martin Sommervold og Torstein Fosmo Superfinale 8  «Sommer og skolefri»  Malin Malin Reitan Superfinale 9  «Mobba»  Silje Silje Christin Letting Risdal Ute 10  «Sammen»  Friends Adrian Haugskott, Emma Udbye Grøneng og Rikke Holand Superfinale
Superfinalen

I superfinalen møttes de fire deltakerne som fikk mest stemmer av publikum i første runde. Dette året innledet en «storhetstid» for Trøndelag i konkurransen. De tre best plasserte deltakerne kom fra Trøndelag, og de kommende to vinnerne av MGPjr var også fra Trøndelag.

 Nr.  Artist  Sang  Poeng  Plass  1  4 You  «Dans, data og dumle»  15,276 4  7  New Justice  «Skola e en slum»  26,360 2  8  Malin  «Sommer og skolefri»  43,201 1  10  Friends  «Sammen»  15,458 3 

Avstemning
Vinneren ble kåret av seernes telefon- og SMS-stemmer:
Nr.ArtistOslo SpektrumNord-NorgeSør-NorgeVest-NorgeØstlandetMidt-NorgePoeng1 4 You 1,708  887  1,577  1,910  8,005  1,189  15,2767 New Justice  3,031  1,653  2,256  2,954  7,918  8,548  26,3608 Malin 1,104  3,446  5,520  6,771  18,258  8,102  43,20110 Friends 1,428  826  1,401  1,543  4,157  6,103  15,458

 Hendelser 
miniatyr|Malin Reitan vant den norske finalen og ble nummer tre i Junior Eurovision Song Contest.
Som vinner fikk Malin representere Norge i den internasjonale finalen i Hasselt i Belgia lørdag 26. november 2005. 16 land deltok, og Norge var nummer 14 på scenen. I konkurransen sang hun Norge inn til en tredjeplass, som fortsatt er Norges og Skandinavias beste resultat i Junior Eurovision Song Contest. Hun fikk til sammen 123 poeng, hvorav 12 poeng fra Danmark og Sverige.

Barnestjerne

Malin Reitan gjorde stor suksess som barnestjerne i Norge etter konkurransen. Hun har gitt ut fem plater som blant annet har solgt til gull og platina. Hun vant også Spellemannprisen i barneklassen 2009 som tidenes yngste. Hun ga senere ut plate sammen med en annen MGPjr-vinner, Celine Helgemo som vant i 2007. I 2012 deltok Malin Reitan i Melodi Grand Prix med låten «Crush».

NRK ga ut de norske sangene på samlealbumet Melodi Grand Prix Junior 2005. Albumet lå 13 uker på VG-lista og nådde en førsteplass. Dette var første gang et  MGPjr-album gikk til topps på albumlista.

Norge trekker seg fra JESC

Dette var tredje og foreløpig siste gang Norge deltok i Junior Eurovision Song Contest (JESC). Året etter trakk Norge, Sverige og Danmark seg fra konkurransen og begrunnet avgjørelsen med at konkurransen legger for stort press på de deltakende barna. I stedet startet NRK, DR og svenske SVT opp igjen MGP Nordic i 2006. 

Norge og Danmark har ikke deltatt i JESC siden, mens Sverige fortsatte å delta fram til og med 2014 med svenske TV4 og deretter SVT som kringkaster.

Andre hendelser

Peder Losnegård, som sang «Hip hop selvbiografi», har senere gjort stor musikkarriere i Norge – da under artistnavnene LidoLido og Lido.

Den norske finalen ble ikke bare en stor suksess for Malin Reitan, men også for NRK. 717 000 seere over tolv år fikk med seg den norske superfinalen på NRK1, noe som var ny rekord. Inkluderer en seerne mellom 3 og 11 år, var tallet 848 000 seere. I 2003 så 459 000 seere over tolv år den norske superfinalen, mens 2004-superfinalen hadde 445 000 seere.

 Se også 
 Melodi Grand Prix 2005
 Junior Eurovision Song Contest 2005

 Referanser 

Eksterne lenker
 MGPjr – offisiell side

Kategori:Melodi Grand Prix junior